**Zmluva o dielo**

**uzatvorená podľa § 536 a nasl. zákona č. 513/1991 Zb. Obchodný zákonník**

**(ďalej len „zmluva“)**

**Zmluvné strany:**

**Zhotoviteľ:**

**Obchodné meno: .............................**

Sídlo: .............................

IČO: .............................

DIČ: .............................

IČ DPH: .............................

Číslo účtu: .............................

Zapísaný v: .............................

Za ktorého koná: .............................

(ďalej aj len **„zhotoviteľ“**)

a

**Objednávateľ:**

**Obchodné meno: Pekáreň - ORTEK s.r.o.**

Sídlo: Lidická 1621/35, 059 51 Poprad - Matejovce

IČO: 44199279

DIČ: 2022618290

IČ DPH: SK 2022618290

Číslo účtu: IBAN SK05 3100 0000 0043 1019 4507

Zapísaný v: Obchodný register Okresného súdu Prešov, Oddiel: Sro, Vložka číslo: 20218/P

Za ktorého koná: Viera Wzošová, konateľ

(ďalej aj len **„objednávateľ“**)

(ďalej zhotoviteľ a objednávateľ spolu aj ako **„Zmluvné strany“**)

**Čl. I**

**Úvodné ustanovenia**

1. V tejto zmluve sa dielom rozumie: Fotovoltaický systém.
2. Detailná špecifikácia diela je uvedená v prílohe č. 1, ktorá je neoddeliteľnou súčasťou tejto zmluvy.

**Čl. II**

**Predmet zmluvy**

* 1. Predmetom tejto zmluvy je záväzok zhotoviteľa vykonať pre objednávateľa dielo uvedené v čl. I tejto zmluvy a záväzok objednávateľa prevziať dielo uvedené v čl. I tejto zmluvy a zaplatiť zaň zhotoviteľovi dojednanú odmenu uvedenú v čl. III tejto zmluvy, a to všetko za podmienok dohodnutých v tejto zmluve.

**Čl. III**

**Odmena za dielo**

1. Zmluvné strany sa dohodli na celkovej odmene za dielo uvedené v čl. I vo výške:

|  |  |  |  |  |
| --- | --- | --- | --- | --- |
|  | **Množstvo** | **Cena v EUR bez DPH** | **DPH 20%** | **Cena v EUR s DPH** |
| Fotovoltaický systém | 1 |  |  |  |
| **Spolu:** | - |  |  |  |

Cena celkom bez DPH: ..................................................................................................EUR

Slovom: .........................................................................................................................EUR

DPH 20%: .....................................................................................................................EUR

Slovom: .........................................................................................................................EUR

**Cena celkom s 20% DPH: .........................................................................................EUR**

**Slovom: .......................................................................................................................EUR**

1. Zmluvné strany sa dohodli, že odmenu za dielo uvedenú v odseku 1 tohto článku zmluvy uhradí objednávateľ zhotoviteľovi v troch platbách. V deň začatia realizácie (prevzatia staveniska zhotoviteľom) sa objednávateľ zaväzuje zhotoviteľovi uhradiť prvú zálohovú platbu vo výške 50% z celkovej ceny diela. Druhá platba vo výške 30% bude objednávateľom uhradená bezodkladne po ukončení kompletných inštalačných prác. Tretiu splátku vo výške 20% uhradí objednávateľ zhotoviteľovi po vykonaní funkčnej skúšky zo strany príslušnej distribučnej spoločnosti a uvedení a odovzdaní zariadenia do prevádzky so splatnosťou 30 dní od podpisu Preberacieho protokolu objednávateľom so špecifikáciou uvedenou v čl. I tejto zmluvy a dodania faktúry, a to na číslo účtu zhotoviteľa, ktoré je uvedené v záhlaví tejto zmluvy. V prípade, ak dôjde k zmene účtu zhotoviteľa, zaväzuje sa zhotoviteľ túto skutočnosť bezodkladne oznámiť objednávateľovi.
2. Odmena za dielo podľa odseku 1 tohto článku zmluvy sa považuje za zaplatenú dňom pripísania odmeny na účet zhotoviteľa uvedený v záhlaví tejto zmluvy.

**Čl. IV**

**Zhotovenie diela**

* + - 1. Zmluvné strany sa dohodli, že dielo uvedené v čl. I tejto zmluvy vykoná zhotoviteľ na svoje náklady a nebezpečenstvo, pričom je oprávnený prenechať vykonanie predmetného diela inej osobe.  Pri vykonávaní diela inou osobou má zhotoviteľ zodpovednosť, akoby dielo vykonával sám.
      2. Zhotoviteľ sa zaväzuje vykonať dielo riadne a včas, postupovať s odbornou starostlivosťou a v súlade so záujmami objednávateľa.
      3. Zmluvné strany sa dohodli, že zhotoviteľ vykoná dielo uvedené v čl. I tejto zmluvy najneskôr do 12 mesiacov od odovzdania staveniska. Odovzdanie staveniska sa uskutoční do 30 kalendárnych dní od nadobudnutia účinnosti tejto ZoD. Objednávateľ nadobudnutím účinnosti tejto ZoD zašle zhotoviteľovi pozvánku na odovzdanie staveniska. V prípade udalosti, ktorá znemožňuje vykonanie diela v uvedenej lehote a ktorú nebolo možné predvídať (napr. prírodná katastrofa, požiar, nepriaznivé počasie) sa predlžuje lehota na vykonanie diela podľa prvej vety tohto odseku o čas trvania tejto udalosti. V prípade, ak sa vyžaduje súčinnosť objednávateľa na zhotovenie diela, po dobu od výzvy zhotoviteľa objednávateľovi na poskytnutie súčinnosti až do poskytnutia súčinnosti objednávateľa neplynie lehota na zhotovenie diela podľa prvej vety tohto odseku. Zhotoviteľ je oprávnený vykonať dielo aj pred lehotou uvedenou v prvej vete tohto odseku.
      4. Zhotoviteľ je povinný pri realizácii diela dodržať všeobecne záväzné predpisy, príslušné technické normy, dojednania tejto zmluvy a pokyny objednávateľa.
      5. V prípade, ak zhotoviteľovi bude akákoľvek časť zadania na vykonanie diela nejasná, má právo informovať sa u objednávateľa, resp. vyžiadať si od objednávateľa detailnejšie informácie ohľadom diela. Objednávateľ sa za týmto účelom zaväzuje poskytnúť zhotoviteľovi bez zbytočného odkladu potrebnú súčinnosť, informácie a podklady.
      6. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa toho, aby zhotoviteľ odstránil vady vzniknuté vadným vykonávaním a dielo vykonával riadnym spôsobom.
      7. Ak zhotoviteľ zistí pri vykonávaní diela skryté prekážky a tieto prekážky znemožňujú vykonanie diela dohodnutým spôsobom, je zhotoviteľ povinný oznámiť to bez zbytočného odkladu objednávateľovi a navrhnúť mu zmenu diela. Do dosiahnutia dohody o zmene diela je zhotoviteľ oprávnený vykonávanie diela prerušiť.

**Čl. V**

**Odovzdanie diela**

1. Objednávateľ je povinný vykonané dielo prevziať.
2. Zmluvné strany sa zaväzujú dohodnúť na čase a mieste odovzdania a prevzatia diela.
3. Zhotoviteľ sa zaväzuje predviesť pri odovzdaní a prevzatí diela objednávateľovi, že dielo bolo vykonané riadne a bez vád a že je spôsobilé užívania na svoj účel.
4. Objednávateľ je povinný pri odovzdaní a prevzatí diela dielo náležite skontrolovať a v prípade existencie vád tieto vytknúť zhotoviteľovi, inak platí, že dielo nemá žiadne vady.
5. O odovzdaní a prevzatí diela sa spíše preberací protokol, ktorý je neoddeliteľnou súčasťou tejto zmluvy.
6. Okamihom odovzdania a prevzatia diela prechádza na objednávateľa vlastníctvo ako aj nebezpečenstvo vzniku škody k zhotovenému dielu.

**Čl. VI**

**Zodpovednosť za vady**

Zhotoviteľ zodpovedá za to, že dielo je zhotovené podľa tejto zmluvy, všeobecných právnych predpisov a technických noriem.

Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.

Záručná doba je 24 mesiacov a plynie od odovzdania diela objednávateľovi.

V prípade výskytu vady sa zhotoviteľ zaväzuje bezplatne odstrániť oprávnené reklamácie bez zbytočného odkladu, najneskôr do 30 dní od uplatnenia nárokov zo zodpovednosti za vady.

**Čl. VII**

**Zmluvná pokuta**

* + - 1. Zmluvné strany sa dohodli, že v prípade, ak zhotoviteľ nevykoná dielo v lehote uvedenej v čl. IV ods. 3 tejto zmluvy, zaplatí objednávateľovi pokutu vo výške 0,05 % z dohodnutej ceny diela uvedenej v čl. III ods. 1 tejto zmluvy, a to za každý aj začatý deň omeškania.
      2. Zmluvné strany sa dohodli, že v prípade, ak objednávateľ bude v omeškaní so splnením si svojho peňažného záväzku uvedenom v čl. III. ods. 2 tejto zmluvy, zaplatí zhotoviteľovi pokutu vo výške 0,05 % z dohodnutej ceny diela uvedenej v čl. III ods. 1 tejto zmluvy, a to za každý aj začatý deň omeškania.

**Čl. VIII**

**Odstúpenie od zmluvy**

Zhotoviteľ je oprávnený odstúpiť od zmluvy, ak:

1. nedôjde k dohode o zmene diela podľa § 552 Obchodného zákonníka,
2. objednávateľ mu neposkytne súčinnosť potrebnú na zhotovenie diela, ak ho zhotoviteľ upozornil na tento následok,
3. objednávateľ si neprevezme dielo do jedného mesiaca od jeho dokončenia a výzve zhotoviteľa na prevzatie diela.

Objednávateľ je oprávnený odstúpiť od zmluvy:

1. ak zhotoviteľ neodstráni vady vzniknuté vadným vykonávaním  ani v primeranej lehote mu na to poskytnutej objednávateľom a postup zhotoviteľa by viedol nepochybne k podstatnému porušeniu zmluvy,
2. ak nedôjde k dohode o zmene diela podľa § 552 Obchodného zákonníka,
3. ak zhotoviteľ nevykonal dielo v lehote uvedenej v čl. IV ods. 3 tejto zmluvy, ak mu vo vykonaní diela v tejto lehote nebránili vážne okolnosti alebo neposkytnutie súčinnosti objednávateľom, a to až do odovzdania diela zhotoviteľom.

Odstúpenie od zmluvy je účinné doručením písomného oznámenia o odstúpení druhej zmluvnej strane. Odstúpením od zmluvy sa zmluva zrušuje a zmluvné strany sú si povinné vrátiť si vzájomne poskytnuté plnenia.

**Čl. IX**

**Osobitné dojednania**

1. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.

**Čl. X**

**Záverečné ustanovenia**

Zmluva nadobúda platnosť a účinnosť dňom jej podpísania oboma zmluvnými stranami.

* 1. Zmluva je vyhotovená v dvoch rovnopisoch, pričom každá zmluvná strana obdrží jeden rovnopis.
  2. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán.
  3. Veci neupravené touto zmluvou sa spravujú ustanoveniami Obchodného zákonníka.
  4. V prípade, že je alebo ak sa stane niektoré ustanovenie tejto zmluvy neplatné, zostávajú ostatné ustanovenia tejto zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
  5. Zmluvné stranyprehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok.
  6. Zmluvné strany prehlasujú, že sú plne spôsobilé k uzavretiu tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Zhotoviteľ | Objednávateľ |